**Slovenský zväz športového rybolovu**

**Slovenský rybársky zväz – Rada Žilina,**

**MsO SRZ Piešťany**





**Propozície**

**LRU – Kapor**

**2. liga**

**2. kolo**

**07.07.2023– 09.07.2023**

**VN Sĺňava**

Podľa plánu športovej činnosti na rok 2023 Slovenský zväz športového rybolovu v spolupráci so SRZ Rada Žilina a  MsO SRZ Piešťany usporiada preteky 2.liga 2.kolo LRU kapor.

**Účastníci pretekov:** družstvá MO, MsO SRZ

|  |  |  |  |
| --- | --- | --- | --- |
| **družstvá MO, MsO SRZ** | **váha kg** | **najťažšia ryba** | **body** |
| Brezno Fishin SK | 11 350 | 6 300 | **5** |
| Dolný Kubín B Rybárske potreby – MB Carp | 44 010 | 6 750 | **3** |
| Humenné B CARPS | - | - | **11** |
| Kúty Pirkobaits/Automach | 27 760 | 10 550 | **4** |
| Kysucké Nové Mesto B Last carp | 61 590 | 9 220 | **1** |
| Nové Zámky CARPTROPHY | 9 730 | 5 230 | **7** |
| Senec GULACARP | 0 | 0 | **8** |
| Topoľčany QANTICA | 10 440 | 5 230 | **6** |
| Trnava B 3Fish | 49 360 | 10 490 | **2** |

**Termín konania:** 07.07.2023 -09.07.2023

**Miesto konania:** VN Sĺňava (2-5270-1-1) - Ratnovská zátoka

**Organizačný štáb:**

Riaditeľ pretekov: Ivan Fabián

Garant rady SRZ: Ľubomír Žabčík

Hlavný rozhodca: Slavomír Drozd

Sektorový rozhodca: Marcel Tropp

Technický vedúci: Ľubomír Žabčík

Bodovacia komisia: Slavomír Drozd, Marcel Tropp

Zdravotnícke zabezpečenie: na tel. č. 112

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR, platných súťažných pravidiel pre LRU Kapor a ich aktuálnych modifikácií pre rok 2023.
* Súťaž bude pozostávať z jednej 48-hodinovej etapy.
* Používanie živých nástrah alebo návnad je prísne zakázané.
* Celkové množstvo nástrah a návnad nie je obmedzené .
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený partikel
* Obaľovanie olova je zakázané

**Špeciálne pokyny k týmto pretekom:**

Povinná výbava družstva:

* **podložka(vaničkového typu), 5 kusov carpsak**

**Pretekárska trať:** dostupná automobilom

prístup k trati GPS súradnice: 48°33'34.8"N 17°50'00.8"E

Trať bude začínať prvým lovným miesto nad hrádzu pred hradným telesom. Trať bude pokračovať smerom k mestu Piešťany po výjazd pri klubovni - Združenia priaznivcov športového rybolovu (priložený obrázok).

Zahájenie a losovanie bude prebiehať pri klubovni - Združenia priaznivcov športového rybolovu.

Od tohto miesta až po hrádzne teleso je trať od piatkového rána uzavretá pre verejnosť z dôvodu konania pretekov kaprovej ligy.

Obrázok, na ktorom je mapa

Automaticky generovaný popis

**Lovné miesto:**

Lovné miesto bude viditeľne vyznačené a v čase od 22:00 do 6:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru. Nahadzovanie mimo tejto oblasti je zakázané.

**Lov:**

Počas lovu sa všetky montáže nahadzujú iba pomocou rybárskych prútov.

**Bodovanie:**

* Boduje sa iba kapor a amur s hmotnosťou najmenej 1500 gramov. V prípade, že tím zavolá rozhodcu a ryba nebude bodovaná (tolerancia 200g), napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.
* Ryby sa musia udržiavať nažive iba v sakoch na lov kaprov (iba 1 ryba na 1 carpsak).
* Pretek vyhráva tím, ktorý bude mať najviac kg ulovených bodovaných rýb.
* V prípade rovnakého váhového súčtu bude rozhodovať najväčšia ulovená ryba

**Celkové hodnotenie za rok**

* sčítajú sa umiestnenia /body/ z oboch pretekov a družstvo s najnižším súčtom umiestnení je na prvom mieste
* v prípade rovnakého súčtu rozhoduje vyšší súčet hmotností ulovených rýb z oboch pretekov
* ak naďalej pretrváva zhoda, lepšie umiestnenie má družstvo, ktoré ulovilo hmotnostne najťažšiu rybu v danom ročníku

**Časový harmonogram a rozpis signálov:**

Príchod súťažných družstiev je možný už štvrtok podvečer.

**Piatok 07.07.2023**

8:00 registrácia účastníkov

8:30 losovanie miest

10:00 príprava lovných miest a 1.signál

12:00 **začiatok pretekov** , kŕmenie a lov rýb 2.signál

**Sobota 08.07.2023** - priebeh preteku.

**Nedeľa 09.07.2023**

11:45 3.signál 15 min. pred ukončením pretekov

12:00 4.signál **koniec pretekov**

12:15 5.signál v prípade zdolávaného úlovku zaseknutého pred vydaním 4 signálu. Max doba zdolávania 15minút.

13:00 Vyhodnotenie  2. ligy za rok 2023

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade núteného prerušenia (napr. búrka, prírodná katastrofa, atď.), preteky sú platné za predpokladu, že ligové kolo trvalo najmenej 24 hod.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu.

**Občerstvenie:** usporiadateľ nezabezpečuje, je potrebné zabezpečiť individuálne

**Informácie o pretekoch:** Ľubomír Žabčík 0907 600 586

Propozície kontroloval predseda ŠO LRU – K.

Organizačný štáb Vám želá veľa úspechov na pretekoch.

Petrov zdar!